text: Nabohjælp hitter: Flere medlemmer giver færre indbrud
  11 januar 2015 kl. 15.22
  En stor stigning nabohjælpere har givet indbrudsraten et ordentlig dyk nedad. Politiet er henrykte.
  Claus Frederiksen bor på en lille vej i Augustenborg nær Sønderborg. Her har de haft en del indbrud. Men så fik de nabohjælp:
  - Siden vi fik nabohjælp har vi ikke oplevet indbrud, fortæller han.
  Og Syd- og Sønderjyllands Politi er også lige så begejstret som Claus Frederiksen. De har nemlig oplevet en stigning i antallet af tilmeldte husstande på 180 procent.
  - Vi har svært ved at få armene ned, siger specialkonsulent Christian Østergård.
  Den udbredte hjælp i Syd- og Sønderjylland har betydet, at juleindbruddene i 2014 var faldet med 25 procent. Og mennesker er den bedste skræk mod indbrudstyve.
  - Bare sig ?hej? ? mere skal der ikke til. Hvis en indbrudstyv fx oplever, at en beboer eller nabo henvender sig til dem for at høre, om de søger nogen, så ved indbrudstyven, at nogen har set ham og vil kunne genkende ham, forklarer Christian Østergaard.
  Hør her i klippet, hvad Claus Frederiksen og hans naboer gør, for at holde indbrudstyvene væk.
  
  